sekcia štátnej starostlivosti o šport

MINISTERSTVO ŠKOLSTVA
SLOVENSKEJ REPUBLIKY
Stromová 1,  813 30 Bratislava 1

Organizáciám, ktorým boli v roku 2009 poskytnuté dotácie – bežné transfery zo štátneho rozpočtu  prostredníctvom rozpočtu Ministerstva školstva SR na zabezpečenie činnosti centier olympijskej prípravy

Váš list číslo/ zo dňa
 
Naše číslo	vybavuje/linka		Bratislava
MŠSR-2010-                  	    Ing. I.Belanová/59374147   				20.01.2010
                  ildiko.belanova@minedu.sk
		 
Vec
Usmernenie k vyúčtovaniu dotácií poskytnutých v roku 2009 formou bežných transferov na zabezpečenie činnosti centier olympijskej prípravy

	V zmysle smernice Ministerstva školstva SR č. 6/2008-RI z 10. apríla 2008 o poskytovaní dotácií v pôsobnosti Ministerstva školstva SR a zmlúv/dodatkov k zmluvám o poskytnutí dotácie zo štátneho rozpočtu prostredníctvom rozpočtu Ministerstva školstva SR, uzatvorených v roku 2009 medzi Ministerstvom školstva SR a organizáciami (vyššími územnými celkami) na zabezpečenie činnosti centier olympijskej prípravy (ďalej len „COP“), sekcia štátnej starostlivosti o šport Ministerstva školstva SR vydáva k forme vyúčtovania dotácií poskytnutých v roku 2009 nasledovné usmernenie:
	Na zúčtovanie dotácií poskytnutých v r. 2009  na zabezpečenie činnosti COP sa vzťahujú ustanovenia príslušnej zmluvy/dodatku k zmluve o poskytnutí dotácie zo štátneho rozpočtu prostredníctvom rozpočtu Ministerstva školstva SR uzatvorenej v roku 2009, ustanovenia cit. smernice Ministerstva školstva SR o poskytovaní dotácií v pôsobnosti Ministerstva školstva SR, Metodický pokyn Ministerstva školstva SR č. 17/2009-R z 20. októbra 2009 k organizácii a činnosti centier olympijskej prípravy a usmernenie sekcie štátnej starostlivosti o šport Ministerstva školstva SR  k použitiu bežných transferov, poskytnutých z rozpočtu Ministerstva školstva SR na zabezpečenie činnosti COP v roku 2009, ktoré je prílohou k zmluve/dodatku k zmluve. Metodický pokyn k organizácii a činnosti centier olympijskej prípravy  ako aj usmernenia MŠ SR k použitiu a k vyúčtovaniu dotácií poskytnutých na zabezpečenie činnosti COP v roku 2009  (spolu s prílohami) sú uverejnené na internetovej stránke MŠ SR  http://www.minedu.sk/SPORT/sport.htm a sú k dispozícii na použitie v elektronickej podobe.
	Účelové určenie (špecifikácia) finančných prostriedkov a ich suma, určená na zabezpečenie činnosti COP  v roku 2009,  je uvedená v ustanoveniach čl. I ods. 1 zmluvy o poskytnutí dotácie resp. jej dodatku.
Finančné prostriedky, ktoré sú v zmluve/dodatku k zmluve určené na jednotlivé účely v členení podľa príslušných písmen (na spoločné výdavky a konkrétne športy) sa v zúčtovaní na priložených tlačivách uvádzajú a sumarizujú osobitne podľa príslušných písmen a ich konkrétneho účelového určenia (napr. osobitne účely pod písm. a), osobitne pod písm. b)  atď.). 
	Vzhľadom na to, že v roku 2009 sa  vyšším územným celkom  poskytli na zabezpečenie činnosti COP  len bežné transfery, vo vyúčtovaní dotácií sa môžu uvádzať len výdavky určené podľa zmluvy/dodatku k zmluve na  neinvestičné účely. 
      Zúčtovanie dotácií  poskytnutých formou bežných transferov v roku 2009 na zabezpečenie činnosti COP  musí obsahovať:
-	vecné vyhodnotenie činnosti centier olympijskej prípravy, v ktorom sa o. i. uvedú priebežne dosiahnuté výsledky na podujatiach (slovenský pohár, MSR, medzinárodné podujatia, európske poháre, svetové poháre, ME, MS a pod.), menovitý zoznam trénerov podľa jednotlivých športov s uvedením sumy použitej na ohodnotenie ich činnosti (mzdy – k tomu osobitne aj odvody organizácie, odmeny za práce vykonávané na základe dohôd o prácach vykonávaných mimo pracovného pomeru, odmeny za práce vykonávané mimo pracovno-právnych vzťahov – živnosti, mandátne a príkazné zmluvy), zhodnotenie efektívnosti použitia poskytnutých dotácií resp. ďalšie informácie dôležité z hľadiska zabezpečenia činnosti COP,
-	prehľad čerpania a zúčtovania dotácie podľa jej účelového určenia a príslušných finančných čiastok (príloha č. 1), 
-	zoznam dokladov (príloha č.  2),  slúžiacich k účtovnej evidencii a kontrole čerpania poskytnutej dotácie s uvedením čísla dokladu, zo dňa ...  (pričom sa uvádza presný dátum, nie iba rok 2009 resp. 2010) a sumy vynaložených finančných prostriedkov v Eurách  podľa dokladu a konkrétneho účelu ich použitia (napr. pri účasti na sústredeniach, výcvikových táboroch, prípravných stretnutiach, súťažiach a podujatiach, či sa jedná o dopravu, ubytovanie, stravovanie, prenájmy a pod., pri komplexnej starostlivosti o športovcov napr. či ide o výdavky na zdravotné zabezpečenie športovcov, diagnostiku, funkčné, lekárske alebo psychologické vyšetrenie a pod.). V prípade inej meny na účtovnom doklade treba sumu na doklade prepočítať na Eurá podľa aktuálneho kurzového lístka, príp. aktuálneho kurzu NBS ku dňu realizácie platby. V tejto súvislosti upozorňujeme, že v zúčtovaní môžu byť  uvedené len doklady, týkajúce sa výdavkov na zabezpečenie činnosti CO v čase od 1.9.2009 do 31.1.2010.
	Zúčtovanie prostriedkov (podľa zoznamu dokladov), ktoré boli v zmluve/dodatku k zmluve účelovo určené podľa príslušných „písmen“ na konkrétne účely (napr. mzdy vedúceho COP a administratívnych pracovníkov, mzdy športových pracovníkov, ubytovanie športovcov atď.)  je  potrebné predložiť a sumarizovať osobitne podľa konkrétneho účelu  a „písmena“  (ako to bolo uvedené v predchádzajúcich častiach usmernenia)  na samostatnom  tlačive (príloha č. 2) s označením príslušného účelu v hlavičke tlačiva (napr. „Spoločné výdavky – ubytovanie športovcov“ ). Na jednotlivých stranách tlačiva je potrebné uvádzať aj medzisúčty  a čísla strán. V prípade, že niektorá organizácia nepoužije na zúčtovanie formát tlačiva, ktorý je uverejnený na internetovej stránke Ministerstva školstva SR, je bezpodmienečné nutné dodržať predpísanú formu zúčtovania so všetkými požadovanými informáciami a v stanovenej štruktúre. 
V prípade, že finančné prostriedky boli poskytnuté v súlade so zmluvou/dodatkom k zmluve, ďalšiemu subjektu (škole s COP) v zúčtovaní sa uvedie zoznam účtovných dokladov konečného prijímateľa dotácie.
     Ak na niektorý účel bola vyčerpaná k 31.1.2010 nižšia suma finančných prostriedkov než je maximálna suma uvedená  (schválená)  v zmluve/dodatku k zmluve, nevyčerpanú sumu finančných prostriedkov  je možné  zúčtovať v súlade s jej použitím na ďalšie účely,  ktoré sú v zmluve/dodatku k zmluve uvedené v minimálnej výške. V takýchto prípadoch treba v zúčtovaní uviesť, že k zvýšeniu zúčtovanej sumy na príslušný účel  došlo na základe presunu nedočerpanej sumy  dotácie (napr. z výdavkov na mzdové náklady resp. ubytovanie športovcov, stravovanie športovcov, dopravu športovcov a pod.). Pri nižšom čerpaní mzdových nákladov a ich presune na iné schválené účely je potrebné uviesť aj konkrétnu kategóriu zamestnancov a v prípade trénerov šport, kde sa finančné prostriedky nedočerpali a presunuli sa na iné minimálne schválené účely. Presuny v použití a zúčtovaní poskytnutej dotácie je možné realizovať len:
- z dotácií podľa písmena a) na spoločné výdavky určených v maximálnych sumách do dotácií na jednotlivé športy podľa písmen b) až ... x)  určených v minimálnych sumách,
- v rámci písmena a) spoločné výdavky z dotácií určených v maximálnych sumách na mzdy, ubytovanie, stravovanie a dopravu do dotácie určenej v minimálnej sume na prenájmy,
- v rámci jednotlivých športov – písmen b) až ... x)  z dotácie určenej v maximálnej sume na mzdy do dotácie určenej v minimálnej sume na športovú prípravu, komplexnú starostlivosť o športovcov, športový materiál, výstroj a zariadenie. 
To znamená, že minimálna suma dotácie určenej na jednotlivé športy a účely sa musí zachovať alebo môže byť zvýšená na úkor dotácie určenej na jednotlivé účely v maximálnej sume.
       V prípade, ak  dotácia nebola vyčerpaná do 31.1.2010 resp. nebola  použitá v súlade s jej účelovým určením a nie je možné ju zúčtovať v plnej výške podľa príslušných účelov ani po vykonaní povolených presunov, nevyčerpanú sumu finančných  je potrebné bezodkladne vrátiť (bez osobitného vyzvania Ministerstvom školstva SR) na účet poskytovateľa dotácie č. 7000063900/8180 VS 10, ktorý je uvedený aj v zmluve/dodatku k zmluve. V takomto prípade je vo vyúčtovaní poskytnutej dotácie potrebné uviesť, že nevyčerpané prostriedky boli vrátené na účet Ministerstva školstva SR. Nevyčerpané prostriedky štátneho rozpočtu sa však nevracajú, ak ich celková suma za organizáciu nepresiahne  5 Eur.
Čerpanie dotácie na iné  účely než  sú uvedené v zmluve/dodatku k zmluve sa nemôže akceptovať ako použitie dotácie podľa jej účelového určenia (okrem vyššie uvedených prípadov) ani v prípade, ak sa jedná o výdavky  na zabezpečenie činnosti COP, avšak nie sú uvedené v zmluve/dodatku k zmluve.       
V prípade dotácií na mzdy (prípadne aj na ďalšie  účely) sa pri prekročení sumy schválenej v zmluve/dodatku k zmluve, musí prevyšujúca čiastka uhradiť z iných - ďalších finančných zdrojov organizácie. 
V súvislosti so zúčtovaním miezd uvádzame, že pod mzdami (vrátane príslušných odvodov)  podľa zmluvy/dodatku k zmluve sa rozumejú prostriedky určené na platy zamestnancov (vedúceho COP, administratívnych pracovníkov, športových pracovníkov a trénerov), ktorí sú v zamestnaneckom pomere. Zúčtovanie miezd sa predkladá taktiež osobitne za každú kategóriu zamestnancov podľa príslušných „písmen“ v zmluve/dodatku k zmluve. 
V rámci dotácií určených na mzdy sa nezúčtovávajú odmeny pracovníkov, ktorí vykonávali pre organizáciu činnosti súvisiace so zabezpečením činnosti COP  na základe dohôd o prácach vykonávaných mimo pracovného pomeru, živnosti alebo mandátnych a príkazných zmlúv. 
Pre správne zúčtovanie dotácií, určených v roku 2009 na mzdy  zároveň upozorňujeme aj  na dôležité záväzné  ustanovenie, vzťahujúce sa na mzdové  náklady (uvedené v usmernení sekcie štátnej starostlivosti o šport Ministerstva školstva SR k použitiu bežných transferov zo štátneho rozpočtu, poskytnutých z rozpočtu Ministerstva školstva SR na zabezpečenie činnosti centier olympijskej prípravy v roku 2009, ktoré je prílohou k zmluve/dodatku k zmluve), podľa ktorého výška finančných prostriedkov z dotácie na mzdové náklady vedúceho COP, trénerov, športových a administratívnych pracovníkov nesmie prekročiť priemernú sumu 833 Eur, pripadajúcu na 1 plný pracovný úväzok.
	Ministerstvo školstva SR okrem správneho predloženia zúčtovania dotácie zároveň upozorňuje aj na jej jednoznačnú evidenciu a vykazovanie jej použitia na prvotných účtovných dokladoch (ktoré sú uložené v organizácii a slúžia aj pre potreby kontrolných orgánov), konkrétne napr. na vyznačenie príslušných výdavkov, týkajúcich sa dotácie zo štátneho rozpočtu resp. týkajúcich sa iných  zdrojov organizácie, pokiaľ nie všetky výdavky na doklade (faktúre)  boli hradené len z poskytnutej dotácie. 
V zúčtovaní dotácie je potrebné  uvádzať plné názvy používaných výrazov, a nie len  skratky ako napr. DPC (dohoda o pracovnej činnosti).
Zároveň si MŠ SR dovoľuje upozorniť všetky dotknuté subjekty na dôsledné dodržanie  ustanovení zmluvy/dodatku k zmluve o poskytnutí dotácie v roku 2009 vrátane cit. usmernenia  Ministerstva školstva SR k použitiu dotácií v roku 2009  a   k  zúčtovaniu  dotácií pristúpili s maximálnou zodpovednosťou,  t. j., aby ho predložili včas, v požadovanej forme a na priložených tlačivách  kompletne so všetkými náležitosťami a s jednoznačným uvedením sumy poskytnutej a zúčtovanej dotácie podľa príslušného  účelového určenia.
          V  prípade nedodržania niektorého z ustanovení zmluvy/dodatku k zmluve  o poskytnutí dotácie v roku 2009, podľa ktorých sa prijímateľ dotácie o. i. zaviazal, že v termíne do 25.2.2010 predloží sekcii štátnej starostlivosti o šport Ministerstva školstva SR zúčtovanie poskytnutej dotácie podpísané štatutárnym zástupcom organizácie (ktoré je aj jednou z podmienok pre poskytnutie dotácie v rozpočtovom roku 2010), Ministerstvo školstva SR pristúpi k sankciám podľa čl. 3 zmluvy. 	
Ministerstvo školstva SR zároveň upozorňuje na povinnosť prijímateľa dotácie odviesť k 10. februáru 2010 na účet č. 7000063812/8180 VS 10, vedený v Štátnej pokladnici pre Ministerstvo školstva SR, výnosy z prostriedkov štátneho rozpočtu. Z výnosov je možné odpočítať daň úrokov a poplatok za vedenie účtu. Nie je možné odpočítať poplatky za bankové operácie a ostatné bankové služby napr. poplatok za zaslanie výpisu z účtu. V príkaze na prevod finančných prostriedkov je potrebné uviesť v správe pre prijímateľa t. j.  pre Ministerstvo školstva SR, či ide o výnosy z prostriedkov štátneho rozpočtu alebo o vrátenie nevyčerpaných finančných prostriedkov. V oboch prípadoch, tak pri vrátení nepoužitých prostriedkov ako aj pri poukázaní výnosov z prostriedkov štátneho rozpočtu na účet Ministerstva školstva SR,  je bezpodmienečne nutné  zaslať sekcii štátnej starostlivosti o šport – odboru financovania športu Ministerstva školstva SR  avízo k poukázaniu prostriedkov  t. j. list, v ktorom sa uvedie, o aké prostriedky ide (výnosy alebo vratky), v akej výške a v prípade nepoužitých prostriedkov z akého účelu sa vracajú.
Odvody výnosov, vrátenie nepoužitých prostriedkov, zaslanie avíz, predloženie zúčtovania dotácií a pod. je povinný  vykonať prijímateľ dotácie, s ktorým Ministerstvo školstva SR uzavrelo zmluvu na rok 2009 t. j. príslušný vyšší územný celok, a nie tretí subjekt. Z toho vyplýva, že v prípade poskytnutia dotácie ďalšiemu subjektu, prijímateľ dotácie musí zabezpečiť, aby  tretí subjekt v dostatočnom časovom predstihu splnil povinnosti uvedené v zmluve medzi Ministerstvom školstva SR a prijímateľom dotácie (VÚC). Tretí subjekt však v žiadnom prípade nevykonáva povinnosti uvedené v zmluve priamo voči Ministerstvu školstva SR (t. z. neodvádza výnosy a nevracia nepoužité prostriedky na účty Ministerstva školstva SR, nezasiela avíza a nepredkladá zúčtovanie Ministerstvu školstva SR), ale prostredníctvom organizácie, ktorá mu finančné prostriedky poskytla. 
Vyúčtovanie poskytnutých dotácií spolu s prílohami č. 1 a 2 žiadame zaslať Ministerstvu školstva SR, Sekcii štátnej starostlivosti o šport, Stromová 1, 813 30 Bratislava v tlačenej podobe v jednom exemplári v termíne do 25.2.2010 . Vyúčtovanie zaslané len v elektronickej podobe alebo faxom nebude akceptované. 

Prílohy: podľa textu

S úctou

	    Mgr. Pavol Macko
	generálny riaditeľ sekcie 

Na vedomie:
Krajský školský úrad Prešov
Súkromné gymnázium Podbrezová

      Zúčtovanie poskytnutých finančných prostriedkov na zabezpečenie činnosti COP v r. 2009 sa aplikuje a predkladá obdobne ako v prípade vyšších územných celkov.